1. ΝΟΜΟΣ 3319 της 23/30  Αυγ. 1925 Περί τροποποιήσεως των Νόμ. 3119, 2769 κλπ. Άρθρον 3 Παρέχεται, συμφώνως ταις διατάξεσι του νόμου 2769 της 21 Μαΐου 1922 το ελάχιστον όριον συντάξεως εις τους καταταγέντας οπλαρχηγούς, ως εφέδρους αξιωματικούς και Ανθυπασπιστάς κατόπιν του από 8 Δεκεμβρίου 1923 Ν.Δ. και ήδη απολυθέντας, ως και εις τους μονιμοποιηθέντας εφέδρους αξιωματικούς τους καταταγέντας δια προγενεστέρων νόμων και διατελέσαντας ως οπλαρχηγούς ή αρχηγούς και ήδη εν αποστρατεία διατελούντας έστω και αν είχον υπερβή κατά την τοιαύτην κατάταξίν των το δια τον βαθμον υφ’ ον κατετάγησαν νόμιμον όριον ηλικίας, εφ’ όσον ούτοι προσέφερον επί πολλά έτη αποδεδειγμένως εξαιρετικάς υπηρεσίας εις τους εθνικούς αγώνας και εφ’ όσον κριθώσιν άξιοι να τύχωσι του ευεργετήματος της τοιαύτης συντάξεως από Ειδικόν Στρατιωτικόν Συμβούλιον, συγκροτούμενον δια διαταγής του Υπουργού των Στρατιωτικών και εφ’ άπαξ αποφαινόμενον επί του αντικειμένου αυτού. Η απόφασις του Συμβουλίου δύναται να μεταρρυθμισθή υπό του Υπουργού των Στρατιωτικών, δικαιουμένου μόνον να διαγράψη τινάς εκ των εν τω πίνακι του Συμβουλίου αναγραφέντων. 